b'\n_START_ARTICLE_\nUltra (album)\n_START_SECTION_\nOzadje\n_START_PARAGRAPH_\nSkupina je s snemanjem materiala za\xc4\x8dela v za\xc4\x8detku septembra._NEWLINE_Na radijski postaji Val 202 je bila 13. novembra premierno predstavljena pesem \xc2\xbbNastalo bo\xc2\xab, deset dni kasneje pa je iz\xc5\xa1el videospot na MTV Adria. Re\xc5\xbeiser je bil, tako kot pri singlu\xc2\xa0\xc2\xbbLedena\xc2\xab, Matej Grgini\xc4\x8d \xe2\x80\x93 Grgi. Videospot je bil posnet v okolici Ljubljane oktobra skupaj z obo\xc5\xbeevalci skupine, ki so se pred tem prijavili na razpis za vlogo statistov._NEWLINE_Skupina je material z albuma prvi\xc4\x8d odigrala na koncertu na Gospodarskem razstavi\xc5\xa1\xc4\x8du 10. decembra 2015, en dan pred uradnim izidom albuma. Igrali so pesmi \xc2\xbbVolk Q ovce\xc2\xab, \xc2\xbbNastalo bo\xc2\xab, \xc2\xbbPremladi\xc2\xab, \xc2\xbbCalvi\xc2\xab\xc2\xa0in \xc2\xbbFlip\xc2\xab._NEWLINE_Skupina je nastopila tudi v okviru Dni slovenske zabavne glasbe 2016 \xe2\x80\x93 15. februarja so namre\xc4\x8d v Studiu 1 nastopili RTV Slovenija, celoten koncert pa je bil prena\xc5\xa1an v \xc5\xbeivo na TV SLO 2. Igrali so predvsem pesmi z albumov Infra in Ultra. Na pesmi \xc2\xbbStrele v maju\xc2\xab\xc2\xa0je kot gost nastopil tudi pevec Damir Urban. Pesem je 22. februarja iz\xc5\xa1la kot drugi singl z albuma.\n_START_SECTION_\nGlasba\n_START_PARAGRAPH_\nPesem \xc2\xbbVolk Q ovce\xc2\xab\xc2\xa0se za\xc4\x8dne z govorom radijskega voditelja Mihe \xc5\xa0aleharja:\xc2\xa0\xc2\xbbNo\xc4\x8dne muce, jutranji ma\xc4\x8dkoni. Kakorkoli, mal\xe2\x80\x99 sem v dilemi. \xc4\x8cez 28 sekund gre no\xc4\x8d na pol. Situacija: obvladljiva. Na severu: trda tema. Na jugu: zmeren mrak. Zahod je \xc5\xbee itak lep \xc4\x8das v senci. Na vzhodu, bratje, na vzhodu je upanje. Ura je v tem trenutku ni\xc4\x8d-ni\xc4\x8d, ni\xc4\x8d-ni\xc4\x8d. Adijo v\xc4\x8deraj; \xc5\xbeivjo jutri.\xc2\xab._NEWLINE_Na pesmi \xc2\xbbIn Levitation\xc2\xab\xc2\xa0gostuje slovenski did\xc5\xbeej Umek, na pesmi \xc2\xbbStrele v maju\xc2\xab\xc2\xa0pa hrva\xc5\xa1ki rock pevec Damir Urban.'